jkorsvik/nowiki_second_scrape_merged huggingface dataset:
Einar Strøm

For turneren med samme navn, se Einar Strøm (turner).Einar Strøm (født 2. mars 1945 i Flatanger i Nord-Trøndelag) er en norsk politiker (Sp).
Han er sønn av gårdbruker Rolf Strøm og hustru Tora Helgesen på Utvorda i Flatanger. Han er bror av Trond Strøm, tidligere ordfører i Flatanger. Han har gått Levanger lærerskole og tatt grunnfag i pedagogikk og sosialpedagogikk. I 1972 ble han lærer ved Vanvikan skole i Leksvik kommune, hvor han var rektor fra 1989 til han ble ordfører.Strøm var Leksviks ordfører 1999–2003 og 2007–2015. Han har også vært medlem av Nord-Trøndelag fylkesting 1995–2007 og varamedlem 2007–2011, leder i Nord-Trøndelag Senterparti 2000–2004 samt Nord-Trøndelags fylkesråd for økonomi, regional planlegging og regional utvikling 2003–2007.


== Referanser ==


== Eksterne lenker ==
(no) Einar Strøm hos Stortinget 
(no) Einar Strøm hos Norsk senter for forskningsdata
Carl Ivar von Køppen

Carl Ivar von Køppen (født 16. august 1944) er en norsk politiker (Sp).
Han var ordfører i Mosvik kommune i Nord-Trøndelag 2003–2011. Den 1. januar 2012 ble kommunen en del av Inderøy kommune.
I sin ungdom tok han befalsskole, og var fenrik på Steinkjerssannan 1966–1968 og avsnittssjef for Heimevernet på Fosen 1988–2006. Da han ble ordfører høsten 2003, kom han fra stillingen som vaktmester ved Mosvik skole. Han har også yrkesbakgrunn som gartner.I 2006 byttet Køppens familie navn til «von Køppen», da den nedstammer fra adelsslekt i Preussen.


== Referanser ==


== Eksterne lenker ==
Kommunestyrevalg i Mosvik; lokalhistoriewiki.no
Oskar Omdal

Oskar Omdal (født 11. oktober 1895 i Kristiansand, død 23. desember 1927) var en norsk flyger i Marinens flyvåpen.


== Liv og virke ==
Omdal ble utdannet ved Marinens flyvåpen i 1919 og ble løytnant tre år senere.
Sommeren 1921 ble Omdal engasjert som flyver til Roald Amundsens planlagte nordpolsflyging i forbindelse med «Maud»-ekspedisjonen. Amundsen kjøpte et fly av typen Junkers F13, den første flytypen som i sin helhet var laget av duraluminium. Amundsen og Omdal skulle fly flyet fra New York mot vestkysten, da de på dette tidspunkt hadde sin base i Seattle. De kom ikke lenger enn til byen Marion i Franklin county i Pennsylvania der de nødlandet. Flyet ble totalvrak, og Amundsen kjøpte et nytt fly, denne gang ble det sendt med jernbane. I mai 1923 fløy Amundsen og Omdal en prøvetur fra Wainwright i Alaska. Understellet brakk under landing og kunne ikke repareres.I 1925 var Omdal med som mekaniker på Roald Amundsens flyferd til Nordpolen. Den 21. mai 1925 startet de med to flybåter fra Ny-Ålesund. På «N 25» var Hjalmar Riiser-Larsen flyger, Roald Amundsen navigatør, og Karl Feucht mekaniker. På «N 24» var Leif Ragnar Dietrichson flyger, Lincoln Ellsworth navigatør og Oskar Omdal mekaniker. De landet på  87° 44' nord og hadde store vanskeligheter med å komme i lufta igjen. «N 24» var skadet og måtte etterlates. Da de tre fra «N 24» skulle ta seg bort til «N 25», gikk Omdal og Dietrichson gjennom isen og holdt på å drukne. Takket være at alle hadde på seg redningsvesten Tethys, at de hadde blåst dem delvis opp og at Ellsworth ikke havnet i vannet, klarte han å hjelpe de to opp på isen igjen slik at de kunne gjenforenes med besetningen på «N 25». Først 15. juni hadde de fått laget en provisorisk startbane på 500 meter på isen der de maktet å ta av med «N 25» med alle seks om bord. 
De landet samme dag i Brennevinsfjorden på Nordaustlandet.
Selfangstskuta «Sjøliv» fra Balsfjord var i området og reddet Amundsen og hans menn tilbake til Ny-Ålesund.Omdal var en av fire mekanikere på luftskipet «Norge» på ferden over Nordpolen i mai 1926 og hadde ansvar for én av motorene.Omdal omkom sammen med Frances Wilson Grayson og Brice Goldsborough som hadde hyret Omdal for en atlanterhavsflyvning fra Rooseveldt Field i New York til Harbor Grace i Newfoundland, hvor de skulle forberede en krysning av Atlanterhavet.Oscar Omdals gate i Stavanger og Oscar Omdals terrasse på Hamresanden i Kristiansand er oppkalt etter ham.


== Se også ==
«Minnesang om polfareren Oskar Omdal»
Roald Amundsen – Ellsworths Flyveekspedisjon 1925


== Referanser ==


== Litteratur ==
Roald Amundsen. Gjennem luften til 88° nord. Gyldendal. 


== Eksterne lenker ==
(en) Oskar Omdal – kategori av bilder, video eller lyd på Commons 
(no) Podcastepisode om Oskar Omdal
Linderud kunstgress

Linderud kunstgress er en fotballbane med kunstgressdekke og gummispon i bydel Bjerke nær Linderud stasjon i Oslo. Banen er hjemmebane til fotballagene Linderud IL Fotball, Grei/Linderud IF. Årvoll IL bruker også banen som hjemmearena for noen av lagene sine. Det ligger en mindre grusbane på vestsiden av banen.
Banen ligger like sør for T-banelinjen til Grorudbanen, med Siemens Norge som nabo mot sør. Garderobeanlegget ligger i klubbhuset ved banens sørlige langside.
Banen er undervisningsarena for Bjerke videregående skole og Linderud skole, da begge skolene ligger på banens nordside på motsatt side av t-banelinjen.
Ugljan

Ugljan er en øy i Adriaterhavet ved kysten av Kroatia, nordvest for øya Pašman og sørøst for Rivanj og Sestrunj. Øyen har et areal på 50,21 kvadratkilometer, er 22 km lang og er opp til 3,8 km bred. Det bor 7 583 mennesker på øyen. Mellom øyen og fastlandet ligger Zadarsundet. Ugljan er forbundet med øya Pašman av en bru over Ždrelacsundet. Kalkstein er den dominerende bergarten på øyen, som er dekket av krattskog, mens dolomittområdet er jordbruksland. Rundt øyen ligger de store vikene Muline i nordvest, Lamjana Vela og Lamjana Mala i sørøst. 
Ugljan er en av de tettest befolkede øyene i Kroatia. Alle landsbyene (Preko, Ugljan, Lukoran, Sutomišćica, Poljana, Kali, Ošljak og Kukljica) ligger langs den oppdyrkede østkysten av øya. Det blir stort sett dyrket oliven, fiken og vindruer. 
Dagens navn  på øyen ble først brukt i 1325, men det har vært bosetninger der siden neolittisk tid. Øyen var tett befolket alt i romertiden. På de nordvestlige delene av øyen ligger det store romerske ruiner av antikke bygninger.


== Se også ==
Liste over kroatiske øyer


== Eksterne lenker ==
(en) Island of Ugljan – kategori av bilder, video eller lyd på Commons 
(en) Ugljan – galleri av bilder, video eller lyd på Commons 
croatia.hr
ugljan.hr
Kukljica
BT Info

BT Info er et dataprogram som kan brukes til å styre og hente ut filer fra andres telefoner. Dette fungerer hovedsakelig best på telefoner av merket Sony Ericsson, men det kan også brukes på andre telefoner. Grunnen til dette er at BT Info hovedsakelig er laget for SE telefoner.
Grorud brannstasjon

Grorud brannstasjon ligger på Rommen i Bydel Stovner. Adressen er Nedre Rommen 2. Den ble bygd i 1972 og tatt i operativ bruk i oktober 1973, da med både mannskapsbil og stigebil. 
Stasjonen, som er utført i betong, stål, aluminiumsplater og glass, er tegnet av arkitektene Odd Østbye, Tore Kleven og Øyvind Almaas. Den ble belønnet med Houens fonds diplom for god arkitektur i 1975. 
Grorud brannstasjon ble etter hvert en bistasjon med bare 5 mann i vaktstyrken. Stasjonen har nå mannskapsbil, skogbrannbil, lett redningsbil og en pick-up. Grorud brannstasjon dekker bl. a. Grorud, Kalbakken, Veitvet, Ammerud, Ellingsrud, Furuset, Romsås, samt har ansvar ved trafikkulykker på de tre hovedveiene, E6, Østre Aker vei og Trondheimsveien.  
Stasjonens hovedoppgaver er brannslokking, skogbrannberedskap og trafikkulykker. 
Biler:

51 – Scania mannskapsbil med vinsj og godt utstyr for trafikkulykker
55 – Mercedes-Benz Unimog skogbrannbil
57 – Mercedes Sprinter lett redningsbil
50 – Isuzu Pick-up med mobilt slukkeanlegg og bærbar pumpe
5- – Argo terrengkjøretøy for skog samt mulighet for å kjøre på jernbaneskinner. Brukes ved uønskede hendelser i Romeriksporten.


== Eksterne lenker ==
(en) Grorud brannstasjon – kategori av bilder, video eller lyd på Commons 
«Grorud brannstasjon». Kulturminnesøk. Riksantikvaren – Direktoratet for kulturminneforvaltning.
Planetarion

Planetarion er et tikkbasert nettspill som spilles direkte fra en nettleser. Spillet foregår i verdensrommet. Hver spiller har én planet hver og kan inngå allianser og jobbe sammen med sin galakse for å oppnå størst mulig makt i spillet.
Planetarion var det aller første spillet av denne typen med romkrig som temaet på internett. I nyere tid har det kommet mange etterligninger som konkurrerer om brukerbasen.
Spillet er kun engelskspråklig, men det finnes mange norske spillere.


== Eksterne lenker ==
Planetarion, selve nettspillet.
Planetarion Portal, nettportalen til spillet; med rundenytt og forum.
Bryn brannstasjon

Bryn brannstasjon lå i Tvetenveien 18 på Bryn i Oslo. 
 Stasjonen er i dag nedlagt og mannskapene holder til i en midlertidig brannstasjon på Eikenga ved Økern i påvente av at en ny hovedbrannstasjon skal bygges på tomten der Bryn brannstasjon lå i Tvetenveien 18.Den første Bryn brannstasjon lå på Fyrstikkfabrikken på Helsfyr. Denne hadde bemannet døgnvakt fra 1927. 
Dagens brannstasjon sto ferdig i 1940 som en 1-etasjers bygning, men ble påbygd med to etasjer og fikk sitt nåværende utseende fra 1. september 1966. 
Stasjonen har kompetanse på farlig gods. Den er bemannet med åtte personer og har tre biler tilgjengelig; en mannskapsbil, en røyk- og kjemikalierdykkerbil og en krokløftbil med tilhørende diverse lasteflak og containere.Stasjonen dekker et stort  geografisk område og har ofte mange utrykninger i løpet av et døgn. Bryn brannstasjon har ansvaret for bydelene Alna, Østensjø, Nordstrand og Søndre Nordstrand, de to siste sammen med Kastellet brannstasjon. I tillegg dekker de Grorud sammen med Sagene og Grorud brannstasjon. Bryn dekker også store deler av E6 og Ring 3 ved trafikkulykker da stasjonen ligger i umiddelbar nærhet til disse veiene sammen med redningsbilen fra Hovedbrannstasjonen. Det er alltid røykdykkerbilen som blir sendt først ved brannmelding i Kastellet eller Grorud distrikt da både Kastellet og Grorud brannstasjon har mannskapsbiler.I en episode av NRKs dokumentarserie Faktor følger de et vaktlag på Bryn brannstasjon.


== Referanser ==
Synkronsvømming under Sommer-OL 1984

Synkronsvømming under Sommer-OL 1984. Synkronsvømming var med på det olympiske programmet for første gang under OL 1984 i Los Angeles. Det ble konkurrert om to olympiske titler, solo og duett; begge kun for damer. USA ble beste nasjon med to gullmedaljer. Norge var kvalifisert, men på grunn av tekniske uttakskrav deltok ingen norske utøvere.


== Medaljer ==


== Resultat ==


=== Solo ===


=== Duett ===
Greibanen

Greibanen, også kalt Grei kunstgress, er en fotballbane med kunstgressdekke og gummispon på Rødtvet i bydel Grorud, tett ved Lillomarka i Oslo. Banen er hjemmebane til 3.-divisjonslaget SF Grei. Det ligger en fotballhall på vestsiden av banen, og en ballbinge på en berghylle i fjellet.Banen ligger øverst på Rødtvet og er delvis sprengt inn i fjellet nedenfor Vesletjern (Lillomarka) på Ammerud. Banen blir også kalt Apalløkka, og Apalløkka skole ligger like i nærheten av banen, og nytter denne i skolesammenheng. 


== Referanser ==
Lærdalsfjorden

Lærdalsfjorden er en fjordarm på sørsiden av Sognefjorden i Lærdal kommune. Den strekker seg 9 kilometer sørøstover til Lærdalsøyri. Fjordåpningen ligger mellom Sva i sør og Fodnes i nord. På sørsiden ligger fjellet Grånosi og på nordsiden fjellet Vetanosi. Lærdalselva munner ut i fjorden ved Lærdalsøyri.


== Referanser ==


== Eksterne lenker ==
(en) Lærdalsfjorden – kategori av bilder, video eller lyd på Commons
Ikjefjorden

Ikjefjorden er en fjordarm på sørsiden av Sognefjorden i Høyanger kommune. Den strekker seg 4,5 kilometer sørover fra innløpet ved Fureneset i vest og Massnesberget i øst.Ikjefjordbrua krysser fjorden som del av Fv8.


== Referanser ==
Internasjonalisering og lokalisering

Internasjonalisering og lokalisering omfatter prosessen for å tilpasse et produkt til et internasjonalt marked, blant annet ved å tilpasse det til lokale forhold i et gitt land eller språk. Prosessen omfatter tilpassing av tekster, sorteringsfølger, datoformat og så videre.
Internasjonalisering blir ofte omtalt som I18N, som er en vanlig forkortelse for det engelske ordet for internasjonalisering (Internationalization). Forkortelsen er strukturert etter ordet: den starter med «I» og fortsetter med «18», som er antall bokstaver som er fjernet, før den avsluttes med «N».
Lokalisering blir tilsvarende omtalt som L10N, hvor L står for lokalisering (Localization).
Ljudinovo

Ljudinovo (russisk: Людиново), er en by i Kaluga oblast i Russland. Den ligger ved bredden av Lompad-reservoaret, som er dannet av en demning i elva Nepolot, rundt 140 km sørvest for Kaluga. Innbyggertall: 41 400 (2005 est.), 41 829 (folketelling 2002). 
Landsbyen Ljudinovo ble første gang nevnt i 1626. Den vokste senere til en industriby og fikk innvilget bystatus i 1938.


== Referanser ==


== Eksterne lenker ==
(en) Lyudinovo – kategori av bilder, video eller lyd på Commons
Mesjtsjovsk

Mesjtsjovsk (russisk: Мещо́вск), er en by i Kaluga oblast i Russland. Den ligger ved elva Tureja, rundt 85 km sørvest for Kaluga. 
Den ble først nevnt i russiske krøniker i forbindelse med den mongolske invasjonen i 1238. Katarina den store ga stedet byrettigheter i 1776.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Meshchovsk – kategori av bilder, video eller lyd på Commons
L’Astrée

L’Astrée (Astreas historie) er en pastoral roman skrevet på vers av den franske forfatteren Honoré d'Urfé, og utgitt i løpet av årene 1607 og 1627. Her er handlingen lagt til et landskap utenfor Lyon der kjærlighetsparet må lide flere atskillelser, preget av Amors luner.
På slutten av 1500-tallet var ridderromanen en døende sjangre i Frankrike, og ble avviklet av en ny sjangre som ble kalt for «den sentimentale roman» preget av fredsommelig handling om forelskede menneskers elskov. Disse ble snart preget av den gamle tradisjonen innenfor hyrdediktningen, spesielt ved populariteten til blant annet forbildet Diana av den spanskskrivende portugiseren Jorge de Montemayor. Honoré d'Urfé hadde alt i 1584 skrevet Sireine og begynt på sine Bergeries (Hyrdefortellinger) en gang før 1593. Hans svenneprøve var L’Astrée som raskt ble en suksess først i Frankrike og deretter i resten av Europa.
Romanen, som er et høydepunkt blant renessansens hyrdediktning er stundom blitt kalt for «romanenes roman», blant annet ved å være den første betydningsfull franske roman, og blant på grunn av dens veldige dimensjoner: den består av tolv bøker i fem bind, 40 historier, og henholdsvis 5 399 sider (i den opprinnelige utgaven). De tre første delene ble utgitt i 1607, 1610 og 1619, og ved forfatterens død i 1625 ferdiggjorde hans sekretær Balthazar Baro den fjerde delen og skapte en fortsettelse i årene 1632–1633.
Romanen er preget av mange melankolske tårer og kvaler. Rammefortellingen er lagt til 400-tallet, men omgivelsene er forfatterens egne hjemtrakter i sørlige Frankrike langs elven Lignon. Handlingen, til tross for fortellingens mange sider, er meget spinkel rundt hyrden Céladon og hans kyske tilbedelse av hyrdinnen Astrea. De øvrige figurene er troverdige og ikke preget av mytologiske beskrivelser, men er heller et skrøpelige skalkeskjul for det franske aristokratiet, skjønt beskrevet i vage trekk. Hovedpersonene møter kjærligheten i alle dens avskygninger og dertil dens skinnsyke. Det er først og fremst kjærlighetens metafysikk som skildres i en form for forfinet intellektuell mystikk, men utmerker seg ved å være rimelig og hans språk er sober, utsøkt og elegant, et stiltrekk som fransk litteratur siden har vært preget av.


== Litteratur ==
Aarset, Hans Erik: Hyrden og fortelleren. En studie av den franske barokkromanen L'Astrée (1608–27) med utgangspunkt i narratologisk teori og metodikk, doktoravhandling, Universitetet i Trondheim 1980 (Utgått; en kortversjon av de romantekniske kapitlene er å finne i «Archetextual palimpsests: Compositional structure and narrative self-awareness in L'Astrée and other French baroque novels» i Contexts of Pre-Novel Narrative, red. Roy Eriksen, Mouton / de Gruyter, Berlin-New York 1994.)


== Eksterne lenker ==
Dossier sur l’Astrée
Dossier sur les romans pastoraux
Sosenskij

Sosenskij (russisk: Сосенский) er en by i Kaluga oblast i Russland. Den ligger rundt 90 km sørvest for Kaluga. Innbyggertall: 12 300 (2006 est.), 12 623 (folketelling 2002).
Bosetningen ble grunnlagt i 1952 under navnet Sjepelevskij (russisk: Шепелевский), men navnet ble senere endret til Sosenskij. Den fikk innvilget bystatus i 1991.


== Referanser ==


== Eksterne lenker ==
Offisielt nettsted 
(en) Sosensky – kategori av bilder, video eller lyd på Commons
Spas-Demensk

Spas-Demensk (russisk: Спас-Деме́нск), er en by i Kaluga oblast i Russland. Den ligger ved elva Demena (ei sideelv til Ugra), rundt 150 km vest for Kaluga. Innbyggertall: 5 100 (2005 est.), 5 296 (folketelling 2002). 
Spas-Demensk ble første gang nevnt i 1494 som bosetningen Demensk (russisk: Деме́нск). Den fikk sitt nåværende navn i 1855, og fikk innvilget bystatus i 1917.


== Referanser ==
HTTP innholdsforhandling

HTTP innholdsforhandling er en prosess under HTTP‐standarden hvor nettleser og nettjener forhandler om hvilken utgave av en ressurs som er mest egnet for visning i nettleseren [eller annet visningsprogram].
I HTTP anmoder nettleseren en ressurs fra nettjeneren, som igjen serverer denne til nettleseren. Sammen med anmodningen hvor ressursen er spesifisert som en URI, sender nettleseren flere hoder med informasjon om optimal visning. Denne informasjonen inneholder tekniske data om hvilke tegnkodinger, komprimeringer, og språk som nettleseren/brukeren kan forstå. Nettjeneren kan så velge å bruke denne informasjonen for å sømløst forhandle med nettleseren om å velge best egnet versjon av den anmodede ressursen.
Denne prosessen er hyppig brukt på Internett for å avgjøre hvilket språk brukeren kan forstå eller foretrekker. Den er også brukt for å velge ut for eksempel digitalt bildeformat.
Prosessen kan ikke brukes til å avgjøre hvor i verden brukeren befinner seg. Den er sådan ikke en fullgod lokaliseringsmetode (det å tilpasse til lokale forhold) (L10N), men kan i kombinasjon med andre prosesser brukes for å oppnå internasjonalisering (I18N).
Sukhinitsji

Sukhinitsji (russisk: Сухи́ничи), er en by i Kaluga oblast i Russland. Byen ligger ved elva Bryn (ei sideelv til Zjizdra), rundt 75 km sørvest for Kaluga. Innbyggertall: 16 387 (folketelling 2002), 17 762 (folketelling 1989). 
Bosetningen ble grunnlagt som en landsby i første halvdel av 1700-tallet. Den fikk innvilget bystatus i 1840. Den har hovedsakelig vokst i takt med utviklingen av jernbanen.


== Naturgitte forhold ==


=== Klima ===


== Referanser ==


== Eksterne lenker ==
(en) Sukhinichi – kategori av bilder, video eller lyd på Commons
Jukhnov

Jukhnov (russisk: Ю́хнов), er en by i Kaluga oblast i Russland. Den ligger på høyre bredd av elva Ugra (ei sideelv til Oka), rundt 70 km nordvest for Kaluga.
Bosetningen ble første gang nevnt i 1410. Bystatus ble innvilget i 1777.


== Demografi ==
Befolkningsutvikling:


== Referanser ==


== Eksterne lenker ==
(ru) Offisielt nettsted 
(en) Yukhnov – kategori av bilder, video eller lyd på Commons 
(en) Юхнов – galleri av bilder, video eller lyd på Commons
Zjizdra (by)

Zjizdra (russisk: Жи́здра), er en by i Kaluga oblast i Russland. Den ligger ved elva Zjizdra, rundt 180 km sørvest for Kaluga. Innbyggertall: 5 719 (folketelling 2002).
Byrettigheter ble innvilget i 1777.


== Referanser ==


== Eksterne lenker ==
Offisielt nettsted 
(en) Zhizdra – kategori av bilder, video eller lyd på Commons
Nesset (andre betydninger)

Nesset kan vise til

Kommunen Nesset i Møre og Romsdal fylke
Stedet Nesset i Frøya kommune i Trøndelag fylke
Personen Arnfinn Nesset
Personen Kåre Nesset
Frøya Næringspark

Frøya Næringspark AS er en bedrift som ble stiftet 9. desember 2003 for å overta de gamle fabrikklokalene til Marine Harvest Norway på Nesset på Frøya i Trøndelag.
Anlegget ble kjøpt av tre tidligere ansatte, Nils Gunnar Larsen, som er daglig leder, Kolbjørn Jektvik og Olaf Reppe. Målet var å dra i gang ulike aktiviteter knyttet til næringsaktiviteter. De tidligere fabrikklokalene er i dag i stor grad utleid til næringer knyttet til oppdrettsvirksomheten som drives i kommunen, samt tilstøtende næringer.
Blant virksomheter som driver fra lokalene er Su San Norway AS, der Lee Chul-ho har engasjert seg i arbeidet med å utnytte Lite utnyttede ressurser (LUR), som blant annet kongsnegler.


== Eksterne lenker ==
Frøya Næringspark
Studentparlamentet ved Oslomet – storbyuniversitetet

Studentparlamentet er det øverste studentorganet på Oslomet – storbyuniversitetet.
Parlamentet ledes av et arbeidsutvalg som består av leder, nestleder og to fagpolitiske stillinger. Arbeidsutvalget bistås av et sekretariat på to medarbeidere. Parlamentsmøtene er Studentparlamentets høyeste organ. Parlamentet er urnevalgt med representanter fra alle fire fakulteter.


== Arbeidsutvalg ==
2021/2022

Leder: Rolf Martin Aspenes
Nestleder: Hilal Shide Gure
Læringsmiljøansvarlig: Åse Berg Dybvik
Fagpolitisk ansvarlig: Isak Grov Diesen2020/2021 

Leder: Marie Knutsen Bruntveit
Nestleder: Rolf Martin Aspenes
Læringsmiljøansvarlig: Elsa Kuvene Skaret
Fagpolitisk ansvarlig: Vilde Veronica Haukeland2019/2020: 

Leder: Ola Gimse Estenstad
Nestleder: Marius Toresen
Læringsmiljøansvarlig: Vilde Henningsgård
Fagpolitisk ansvarlig: Anna Rebekka Løvmo2018/2019

Leder: Bjørn Harald Hegreberg Garborg
Nestleder: Vilde Henningsgård
Læringsmiljøansvarlig: Jeanett Andersen
Fagpolitisk ansvarlig: Egle Juodziukynaite2017/2018

Leder: Rune Keisuke Kosaka
Nestleder: Pia Marie Næss Johansen
Læringsmiljøansvarlig: Julie Størholdt Iversen
Fagpolitisk ansvarlig: Karoline Wergeland Kaldråstøyl2016/2017

Leder: Sunniva Myrene Braaten
Nestleder: Helene Kongerud
Læringsmiljøansvarlig: Einar Belck-Olsen
Fagpolitisk ansvarlig: William Giffen Sæbø2015/2016

Leder: Christoffer Storm Tiller Alsvik
Nestleder: Anette Myklemyr Magnussen
Læringsmiljøansvarlig: Ane Larsen Mjøen
Fagpolitisk ansvarlig: Steinar Olberg2014/2015

Leder: Tord Øverland
Nestleder: Tamara V. Eiret
Læringsmiljøansvarlig: Jørgen Ringen Andersen
Fagpolitisk ansvarlig: Kine Nossen2013/2014
Leder: Eline Stølan
Nestleder: Thorbjørn Jonassen
Læringsmiljøansvarlig: Phillip Stampe
Fagpolitisk ansvarlig: Suzanne Helen Nordgård2012/2013
Leder: Tuva Aune Wettland
Nestleder: Eirik Strøm Solberg
Læringsmiljøansvarlig: Tord Øverland
Fagpolitisk ansvarlig: Therese Eia Lerøen2011/2012 

Leder: Liv Kristin Rød Korssjøen
Nestleder: Gerhard Eriksen
Læringsmiljøansvarlig: Aleksander Noren
Fagpolitisk ansvarlig: Beate Dessingthon


== Referanser ==


== Eksterne lenker ==
Studentparlamentet
Cassandra Wilson

Cassandra Wilson (født 4. desember 1955 i Jackson, Mississippi) er en amerikansk sanger, jazzmusiker, låtskriver og musikkprodusent. Hun har en personlig sangstil som bryter med mange konvensjoner både når det gjelder sjanger, kombinasjoner av de forskjellige instrumentene og når det gjelder repertoar. Wilson har vunnet to Grammy-priser, i 1996 vant hun Best Jazz Vocal Performance for albumet New Moon Daughter  og i 2009 Best Jazz Vocal Album for albumet Loverly.Hun begynte å spille piano i en alder av seks og gitar da hun var tolv år gammel. 
Hun har utgitt flere album, blant annet:

Blue skies (1988)
New moon daughter (1996)
Rendezvous (1997)


== Referanser ==


== Eksterne lenker ==
Offisielt nettsted 
(en) Cassandra Wilson – kategori av bilder, video eller lyd på Commons 
(en) Cassandra Wilson på Internet Movie Database 
(sv) Cassandra Wilson i Svensk Filmdatabas 
(fr) Cassandra Wilson på Allociné 
(en) Cassandra Wilson på AllMovie 
(en) Cassandra Wilson hos The Movie Database 
(en) Cassandra Wilson på Discogs 
(en) Cassandra Wilson på MusicBrainz 
(en) Cassandra Wilson på Songkick 
(en) Cassandra Wilson på Last.fm 
(en) Cassandra Wilson på AllMusic 
Cassandra Wilson på Twitter 
Cassandra Wilson på Facebook 
Cassandra Wilson på Myspace 
Artistprofil, bluenote.com
Laura Jamison: POP/JAZZ; One Woman Takes on the Music of Miles, nytimes.com 30. november 1997
Biographie Cassandra Wilson, laut.de
Cassandra Wilson - Im Bauch Amerikas, concerto.at